section_heading: Klima
paragraph_text: Tanzanija ima tropsku klimu s regionalnim varijacijama zbog topografije. Na visoravni temperature se kreću između 10 i 20 ° C tijekom hladne i tople sezone. U ostataku zemlje temperatura rijetko pada niže od 20 ° C. Najtoplija razdoblja protežu se između studenog i veljače dok je najhladnije razdoblje između svibnja i kolovoza. Raspodjela padalina je neravnomjerna te ovisi o sezoni kiša.